Gilla FC

**Gilla FC** on vuonna 2022 perustettu helsinkiläinen jalkapalloseura, joka pelaa Kolmosessa. Seuran pelaajat koostuvat eri luovien alojen, kuten musiikin, taiteen ja kulttuurin vaikuttajista, sekä uransa päättäneistä ammattiurheilijoista. Palloliiton sarjojen lisäksi joukkue osallistuu hyväntekeväisyysotteluihin ja muihin puoliammattilaisturnauksiin, kuten vuonna 2024 UEFA:n viralliseen FENIX Trophy -turnaukseen. Seuran perustajajäsenet ovat Roope Rannisto, Joona Puhakka, Olli Litmanen ja Tuomas Mönkkönen. Vuonna 2023 Gilla FC:stä tuli Instagramissa Suomen seuratuin jalkapalloseura, sen ohitettua Helsingin Jalkapalloklubin saamalla yli 40&nbsp;000 seuraajaa.

## Historia
### Aston Gilla
Gilla FC perustettiin vuonna 2022 Aston Gilla nimen alla. Tuolloin joukkue osallistui miesten harraste vitoseen. Joukkue julkisti kesäkuun 2022 aikana joukkueen pelaajat. Pelaajiin kuului Roope Rannisto, Joona Puhakka, Tuomas Mönkkönen, Jaakko Parkkali, Max Blomfelt, Ossi N’kansi, Joonatan Väisänen, Johannes Väisänen, Nikke Mikkonen, Jere Jussila, Jesse Halonen ja Mikael Sundberg. Joukkueen valmentajaksi ilmoitettiin Olli Litmanen. Aston Gillan pelit kiinnostivat ihmisiä alhaisesta sarjatasosta huolimatta. Gillan finaaliottelun lähetystä seurasi noin 1500 ihmistä ja Gillalle järjestettiin syyskuulle ottelutapahtuma Pekka Hyysalon valmentamaa FC FightBackia vastaan, joka pelattiin Töölön jalkapallostadionilla. Gilla voitti harraste vitosen mestaruuden, häviten vain yhden ottelun sarjassa.

### Gilla FC
Vuodeksi 2023 Aston Gilla teki brändiuudistuksen ja vaihtoi nimensä Gilla FC:ksi. Gilla FC myös siirtyi Kutoseen. Gillan joukkue oli aiempana vuonna koostunut enimmäkseen somevaikuttajista. Kaudeksi 2023 Gilla halusi muuttaa asiaa ja keväällä 2023 hankki uransa päättäneitä urheilijoita. Gilla julkisti uusina pelaajina Duarte Tammilehdon, joka pelasi aiempana kautena Veikkausliigaa FC Hongassa, Ilari Mettälä Ilveksestä ja uransa päättäneen jääkiekkoilijan Siim Liivikin. Muihin uusiin pelaajiin kuului myös Harlova Vukulu, Janne Saarinen ja Tuukka Ritokoski. Loppuvuodesta 2023 Gillaan liittyi myös Perparim Hetemaj Helsingin Jalkapalloklubista.

## Seuratunnukset
### Seuravaakunat
Aston Gillan logona toimi kuva Urho Kekkosesta, seuran nimi ja teksti "ASG – Since 2022" ympäröivät kuvaa. Kekkonen valittiin logoon seuran nimen sanasta gilla, joka tarkoittaa rahaa, ja koska Kekkonen on 500 markan setelissä. Seuran muututtua Gilla FC:ksi, logo vaihtui virallisemman näköiseksi. Logossa on seuran nimi ja tyylitelty kirjain "G".

Tiedosto:Aston-gilla.jpg | Aston Gillan logo.
Tiedosto:Gilla FC logo.png | Gilla FC:n logo. (2023-)


### Värit
Aston Gilla pelasi koti- ja vierasottelunsa sinisessä peliasussa. Pelaajat saivat itse valita omat sukkansa. Toiminnan virallistuessa Gilla FC:n alla, kotipeliasu vaihdettiin tummempaan väriin ja pelaajat alkoivat käyttämään punaisia sukkia joissa oli kaksi valkoista raitaa. Vieraspeliasuna toimi punainen peliasu. Kaudeksi 2024 vieraspeliasu vaihtui valkoiseksi, jossa oli kauluksessa napit. Kotipeliasun sukat myös vaihtuivat peliasun väriseksi.

## Kenttä

Gilla FC:n kotikenttänä toimii Jätkäsaaren jalkapallokenttä, jossa Gilla pelaa kotiottelunsa Palloliiton sarjajärjestelmässä. Gilla pelaa myös Töölön jalkapallostadionilla. Töölössä Gilla on pelannut hyväntekeväisyysotteluita ja kansainvälisiä otteluita, kuten FENIX Trophyn ottelut ja Nordic Star Cupin ottelut.

## Pelaajat ja valmentajat

### Nykyinen joukkue
*Tilanne 14. kesäkuuta 2025.*

|-
| colspan=7 style="background: #0A1432" align=center| **Maalivahdit**

|-
| colspan=7 style="background: #0A1432" align=center| **Puolustajat**

|-
| colspan=7 style="background: #0A1432" align=center| **Keskikenttä**

|-
| colspan=7 style="background: #0A1432" align=center| **Hyökkääjät**

### Valmennus ja taustat
* **Päävalmentaja:**  Olli Litmanen
* **Valmentaja:**  Tuomas Mönkkönen
* **Joukkueenjohtaja:**  Jason Nikkinen
* **Joukkueenjohtaja:**  Joona Puhakka
* **Joukkueenjohtaja:**  Roope Rannisto

## Lähteet

## Aiheesta muualla
* Gilla FC:n kotisivut